Beskuldigde 'dankbaar' vir steun van 'Boer soek 'n vrou' | Netwerk24
Boerelegioen-lid vas oor wapens, ammunisie
'n Oos-Kaapse streekleier van die Boerelegioen is in verband met die besit van onwettige vuurwapens en ammunisie in hegtenis geneem.
Dis nie net top100-spelers oor wie jy jou in ATP-toernooie moet bekommer nie.
Begroting: 'Moeilikheid lê voor'
Miljarde rande word in die begroting aan die sukkelende Eskom toegewys, maar die begrotings van onderwys, gesondheidsorg en behuising word gesny.
Praat só saam oor jongste begroting
Beskuldigde 'dankbaar' vir steun van 'Boer soek 'n vrou'
Deur Isabel Venter 14 September 2018 14:59
Toanette Els (23) van Modimolle (Nylstroom), deelnemer aan die 11de seisoen van die werklikheidsreeks Boer soek 'n vrou, geniet die steun van die vervaardigers van die reeks terwyl sy deur 'n klag van bedrog in die gesig gestaar word.
Sy het Vrydag ná haar jongste hofverskyning gesê sy is dankbaar vir die ondersteuning wat sy in dié tyd ontvang van die vervaardigers.
Wilmer Müller, woordvoerder van Boer soek 'n vrou, het vroeër aan Netwerk24 gesê hulle hou die hofsaak dop.
Els is nou van plan om vertoë aan die staat te rig oor hoekom sy nie van bedrog aangekla moet word nie.
Sy is een van die tien topdeelnemers aan die kykNet-reeks wat later vanjaar uitgesaai word.
Sy is in Julie in hegtenis geneem nadat Jana Smit, 'n inwoner van Modimolle, 'n klag van bedrog by die Modimolle-polisiekantoor aanhangig gemaak het.
Els wou Vrydag steeds nie met die media praat oor die saak nie.
"Ek wens ek kon vir julle iets sê, maar die saak moet eers afgehandel word," het Els Vrydag buite die hof gesê.
Francois Kriel, Els se advokaat, het Vrydag in die hof bevestig dat die polisie se ondersoek afgehandel is. "Ons het kort voordat die hofsaak begin het, verneem dat die ondersoek afgehandel is. Die inhoud van die dossier is toe aan ons verskaf,'' sê Kriel.
Hy het gevra vir uitstel sodat die vertoog saamgestel kan word.
Els is 'n wildboer van Modimolle en is betrokke by Rangers in Training. Sy het vroeër vanjaar op Facebook 'n veldwagterskursus geadverteer.
Smit het haar dogter, Christa, vir die kursus ingeskryf en in Junie 'n deposito van R10 000 betaal.
Die kursus sou op 1 Julie op 'n plaas buite Middelburg in Mpumalanga begin.
Daar is vroeër berig dat dié kursus glo etlike kere uitgestel is en dat Smit "genoeg gehad" het en toe die klag van bedrog teen Els ingedien het.
Els het die R10 000 eers op 23 Julie, drie dae nadat sy van bedrog aangekla is, aan Smit terugbetaal.